મોરબી : મોરબી જિલ્લામાં બહુ ચર્ચિત નાની સિંચાઈ યોજના હેઠળના તળાવો રીપેરીંગના કામોના નામે કરોડો રૂપિયાના કૌભાંડમાં પૂર્વ રાજ્યમંત્રી અને સાંસદસભ્ય દ્વારા તપાસની માંગણી ઉઠાવતા ગાંધીનગરથી તપાસ આવતા મોરબી જિલ્લામાં ૧૦૦ થી વધુ કામોના રૂપિયા ૧૧ કરોડના ચૂકવણા અટકાવી દેવામાં આવ્યા હોવાનું સતાવાર સૂત્રોએ જાહેર કર્યું છે, જો કે તપાસ આદેશ પૂર્વે ૨૦૦ જેટલા કામના ચૂકવણા થઈ ગયા હોવાનો પણ ધડાકો થયો છે.